168. ΝΟΜΟΣ υπ’ αριθ. 1203 της 10/10 Σεπτ. 1981 (ΦΕΚ Α΄ 249) Περί αυξήσεως των συντάξεων του Δημοσίου των μη καθοριζομένων επί τη βάσει μισθού ενεργείας και άλλων τινών συνταξιοδοτικών διατάξεων. Αύξησις συντάξεων μή καθοριζομένων  βάσει μισθού ενεργείας-επιδομάτων ανικανότητος Άρθρ.1.-1.Αι καταβαλλόμεναι πάσης φύσεως πολεμικαί συντάξεις, αι μή καθοριζόμεναι επί τη βάσει μισθού ενεργείας, ως και αι συντάξεις και τα βοηθήματα τα οποία υπολογίζονται επί τη βάσει τούτων, αυξάνονται, από 1ης Ιαν. 1980, κατά ποσοστόν 14% επί του ποσού αυτών, του διαμορφωθέντος δια των μέχρι της 31ης Δεκ. 1979 χορηγηθεισών αυξήσεων. 2.Αι λοιπαί εκ του Δημοσίου Ταμείου καταβαλλόμεναι πάσης φύσεως συντάξεις, αι μη καθοριζόμεναι επί τη βάσει μισθού ενεργείας ως και τα λοιπά βοηθήματα, αυξάνονται κατά ποσοστόν 11% από 1ης Ιαν. 1980 επί του ποσού αυτών, του διαμορφωθέντος δια των μέχρι της 31ης Δεκ. 1979 χορηγηθεισών αυξήσεων. 3.Ομοίως, κατά 11%, αυξάνονται κατά τα εν τη προηγουμένη παραγράφω οριζόμενα: α)Τα πάσης φύσεως προσωπικά και αμεταβίβαστα επιδόματα ανικανότητος και αι προσαυξήσεις αυτών, περιλαμβανομένων και των εν άρθρ. 54 του αναγκ. Νόμου 1854/1951 «περί απονομής των πολιτικών και στρατιωτικών συντάξεων» επιδομάτων, (άρθρ. 54 Π.Δ. 1041, ανωτ. σελ. 90, 703). β)τα εν παρ. 2 του άρθρ. 4 του αναγκ. Νόμου 377/1968 «περί ρυθμίσεως των συντάξεων κατόπιν του αναγκ. Νόμου 274/1968 κλπ.» ποσά συνταξίμου μισθού των οπλιτών, (τόμ. 2Α σελ. 384, 69). γ)αι συντάξεις των υπαλλήλων της Βουλής, περί ων η παρ. 1 του άρθρ. 3 του αναγκ. νόμ. 377/1968, (ανωτ. αριθ. 60). δ)αι εκ του Δημοσίου, κατά τας διατάξεις του ν.δ. 1342/1973 «περί συνταξιοδοτήσεως του μεταφερομένου εις τον ΟΣΕ προσωπικού των ΣΕΚ», καταβαλλόμεναι συντάξεις και επιδόματα ανικανότητος, και ε)αι συντάξεις των μέχρι της ενάρξεως της ισχύος του νόμ. 828/1979 «περί μονιμοποιήσεως προσωπικού αγροτικών ιατρείων κλπ.» εξελθόντων της υπηρεσίας ιατρών των αγροτικών ιατρείων, υγειονομικών σταθμών και κινητών υγειονομικών μονάδων, αναστελλομένης της εφαρμογής του δευτέρου εδαφίου της παρ. 3 του άρθρ. 34 του Νόμ. 955/1979 «περί τροποποιήσεως και συμπληρώσεως της κειμένης συνταξιοδοτικής νομοθεσίας», οσάκις συντρέχει περίπτωσις (ανωτ. αριθ. 159). Αύξησις κατωτάτου ορίου συντάξεως Άρθρ.9.-Η ισχύς του παρόντος νόμου άρχεται από 1ης Ιαν. 1980, εκτός αν άλλως ορίζεται εις αυτόν. Άρθρ.2.-Το δια του ν.δ. 1371/1973 «περί καθορισμού κατωτάτου μηνιαίου ποσού των υπό του Δημοσίου καταβαλλομένων συντάξεων ή βοηθημάτων» καθορισθέν κατώτατον μηνιαίον ποσόν συντάξεως ή βοηθήματος, ως τούτο ηυξήθη μεταγενεστέρως, συνυπολογιζομένου και του τυχόν καταβαλλομένου επιδόματος ανικανότητος, ορίζεται από 1ης Ιαν. 1980 εις δραχ. 2.500. Το αυτό ισχύει και δια τους εκ του Δημοσίου συνταξιοδοτουμένους σιδηροδρομικούς. Υπολογισμός του εκάστοτε επιδόματος χρόνου  υπηρεσίας εις τον συντάξιμον μισθόν Άρθρ.3.-1.Αι υπό της εκάστοτε ισχυούσης νομοθεσίας προβλεπόμεναι προσαυξήσεις του βασικού μισθού, δια του επιδόματος χρόνου υπηρεσίας, των εν ενεργεία πολιτικών υπαλλήλων και στρατιωτικών, λαμβάνονται υπ’ όψιν δια τον καθορισμόν του κατά τα άρθρ. 9 και 34 του αναγκ. νόμ. 1854/1951, ως ταύτα ετροποποιήθησαν μεταγενεστέρως, συνταξίμου μισθού ανεξαρτήτως χρόνου τερματισμού της συνταξίμου υπηρεσίας, εφ’ όσον συντρέχουν αι υπό της νομοθεσίας ταύτης οριζόμεναι προϋποθέσεις χορηγήσεως των προσαυξήσεων τούτων. 2.Η αναπροσαρμογή της συντάξεως, κατ’ εφαρμογήν της προηγουμένης παραγράφου, γίνεται κατά τα ειδικώτερον δι’ αποφάσεων του Υπουργού Οικονομικών οριζόμενα, είτε οίκοθεν υπό της Υπηρεσίας Συντάξεων του Γενικού Λογιστηρίου του Κράτους, είτε κατόπιν αιτήσεως του ενδιαφερομένου, οποτεδήποτε υποβαλλομένης. Τα οικονομικά αποτελέσματα εκ της τοιαύτης αναπροσαρμογής άρχονται από της μεταβολής του νομοθετικού καθεστώτος δια τους εν ενεργεία υπαλλήλους, εν ουδεμιά όμως περιπτώσει δύναται να αναδράμουν εις χρόνον πέραν της διετίας από της χρονολογίας εκδόσεως της σχετικής πράξεως ή αποφάσεως ή φύλλου μεταβολής. Επίδομα οικογενειακών βαρών Άρθρ.4.-1.Επίδομα οικογενειακών βαρών, παρεχόμενον κατά νόμον εις τους δημοσίους πολιτικούς υπαλλήλους και στρατιωτικούς εν γένει, παρέχεται και εις τους εξ αυτών καταστάντας ή καθισταμένους συνταξιούχους, υπό τας αυτάς προϋποθέσεις και περιορισμούς. Το επίδομα τούτο παρέχεται επίσης: α)Εις τους συνταξιοδοτουμένους κατά τας διατάξεις του ν.δ. 874/1971 «περί συμπληρώσεως διατάξεων της κειμένης νομοθεσίας περί απονομής των πολιτικών και στρατιωτικών συντάξεων», εφαρμοζομένων των δια του τακτικούς πολιτικούς δημοσίους υπαλλήλους οριζομένων,  β)εις τους συνταξιούχους ιατρούς των αγροτικών ιατρείων, υγειονομικών σταθμών και κινητών υγειονομικών μονάδων, τους εξελθόντας της υπηρεσίας μέχρι της ενάρξεως της ισχύος του Νόμ. 828/1978 «περί μονιμοποιήσεως προσωπικού αγροτικών ιατρείων κλπ.», γ)εις τους εκ του Δημοσίου συνταξιοδοτουμένους σιδηροδρομικούς, δ)εις τους πολεμικούς συνταξιούχους, συμπεριλαμβανομένων και των συνταξιούχων ή βοηθηματούχων του αμάχου πληθυσμού, (Αντί για τη σελ. 90,777) Σελ. 90,777(α) Τεύχος ΙΑ-10-1 Σελ. 95 Πολιτικές και Στρατιωτικές Συντάξεις 29.Β.α.168 ε)εις τους συνταξιοδοτουμένους κατά τας περί παθόντων εξ αιτίας της υπηρεσίας διατάξεις των άρθρ. 26 και 45 του αναγκ. νόμ. 1854/1951 και 1 του ν.δ. 3618/1956 «περί συνταξιοδοτήσεως των εν υπηρεσία παθόντων και των οικογενειών αυτών», στ)εις τους συνταξιοδοτουμένους κατά τας διατάξεις του αναγκ. νόμου της 19 Νοεμ. 1935 «περί απονομής συντάξεως εις αγωνιστάς των εθνικών αγώνων κλπ», ζ)εις τους τυχόντας συντάξεως κατά τας διατάξεις των άρθρ. 36 του β.δ/τος της 31 Οκτ. 1935 «περί απονομής κλπ. και 29 του αναγκ. νόμ. 1854/1951». η)Εις τα όργανα της Αγροφυλακής, τα συνταξιοδοτούμενα εκ του Δημοσίου κατά τας διατάξεις του Ν.Δ. 4523/1966 «περί συνταξιοδοτήσεως των οργάνων της Αγροφυλακής». 2.Εις περίπτωσιν θανάτου ενός των συζύγων ή διαζεύξεως τούτων: α)το επίδομα συζύγου διακόπτεται, αφ’ ης επέλθη το γεγονός, β)το επίδομα τέκνων παρέχεται εις το δικαιούχον της συντάξεως πρόσωπον, το βαρυνόμενον με την συντήρησιν των τέκνων, εφ’ όσον εισπράττει την σύνταξίν του. 3.Οσάκις ζητείται η χορήγησις επιδόματος δι’ ανίκανον προς εργασίαν τέκνον, η ανικανότης διαπιστούται δια γνωματεύσεως του υπό της συνταξιοδοτικής νομοθεσίας προβλεπομένου αρμοδίου υγειονομικού οργάνου. Εάν η ανικανότης αύτη έχη διαπιστωθή κατά την διάρκειαν της ενεργού υπηρεσίας του υπαλλήλου, χορηγηθέντος εις αυτόν του εν λόγω επιδόματος, δεν απαιτείται νέα γνωμάτευσις. 4.Το επίδομα οικογενειακών βαρών χορηγείται κατά τα εκάστοτε δι’ αποφάσεως του Υπουργού των Οικονομικών οριζόμενα και καταβάλλεται τη εντολή της Υπηρεσίας Συντάξεων. Δια τους ήδη λαμβάνοντας επίδομα τέκνων, βάσει του άρθρ. 3 του Νόμ.787/1978 «περί αυξήσεως των συντάξεων του Δημοσίου των μή καθοριζομένων επί τη βάσει μισθού ενεργείας και ρυθμίσεως συνταξιοδοτικών θεμάτων, κατόπιν του νέου μισθολογίου» και μή δικαιομένους επιδόματος συζύγου δεν απαιτείται η υποβολή αιτήσεως. 5.Κατά την αρνήσεως της υπηρεσίας προς χορήγησιν του εν λόγω επιδόματος ασκούνται τα υπό του άρθρ. 5 του Νόμ. 4448/1964 «περί τροποποιήσεως και συμπληρώσεως της κειμένης συνταξιοδοτικής νομοθεσίας» προβλεπόμενα ένδικα μέσα. 6.Πάσα μεταβολή των προϋποθέσεων καταβολής του επιδόματος δέον να ανακοινούται εις την Υπηρεσίαν Συντάξεων εντός εξ μηνών από της μεταβολής. Ο αχρεωστήτως εισπράττων το επίδομα συνταξιούχος υποχρεούται εις απόδοσιν αυτού.  Σελ. 90,778(α) Τεύχος ΙΑ-10-1 Σελ. 96 Παραλλήλως, υπόκειται εις πρόστιμον μέχρι του ποσού της συντάξεως τριών μηνών, εφ’ όσον η ανακοίνωσις παρελείφθη ή εγένετο μετά την πάροδον εξαμήνου από της μεταβολής. Δια την είσπραξιν τούτων έχουν εφαρμογήν αι διατάξεις του Κώδικος Εισπράξεων Δημοσίων Εσόδων. Σύμφωνα με την 2007088/556/0022/1989 (ΦΕΚ Β΄ 69) Απόφ. Υπ. Οικονομικών (κατωτ. αριθ. 194), το άνω επίδομα που προβλέπεται από την παρ. 1 άρθρ. 11 Νόμ. 1505/1984, όπως αντικαταστάθηκε από την παρ. 1 άρθρ. 4 Νόμ. 1810/1988, παρέχεται από 1 Ιουλ. 1988 στο ακέραιο σε όλες τις ανωτέρω κατηγορίες συνταξιούχων και βοηθηματούχων του Δημοσίου. Γενικαί διατάξεις Άρθρ.5.-1.Τα εκ της εφαρμογής του άρθρ. 1 του παρόντος νόμου προκύπτοντα ποσά στρογγυλοποιούνται εις την επομένην δεκάδα. 2.Δι’ αποφάσεως του Υπουργού των Οικονομικων καθορίζεται ο τρόπος αναγνωρίσεως και πληρωμής του κατά τα άρθρ. 1 και 2 του παρόντος νέου ποσού συντάξεως ή βοηθήματος. 3.Εν τη εφαρμογή του παρόντος νόμου δεν έχουν εφαρμογήν αι διατάξεις του άρθρ. 60 του Α.Ν. 1854/1951, επιφυλασσομένης της διατάξεως της παρ. 2 του άρθρ. 3 του παρόντος. Επέκτασις του νόμου και εις μή  καταβαλλομένας εκ του Δημοσίου συντάξεις Άρθρ.6.-1.Αι διατάξεις του παρόντος νόμου εφαρμόζονται προκειμένου και περί συντάξεων μή καταβαλλομένων εκ του Δημοσίου Ταμείου, αλλά διεπομένων υπό των αυτών διατάξεων, είτε κατά παραπομπήν προς τα ισχύοντα επί των συντάξεων του Δημοσίου, είτε δι’ ιδίων νομοθετημάτων επαναλαμβανόντων τας σχετικάς διατάξεις. 2.Η εφαρμογή της προηγουμένης παραγράφου, προκειμένου περί συντάξεων των υπαλλήλων των οργανισμών τοπικής αυτοδιοικήσεως, συμπεριλαμβανομένων και των αδιαβαθμίστων, θα γίνη από της ημερομηνίας της οριζομένης δια της αποφάσεως των Υπουργών Εσωτερικών και Οικονομικών, περί επεκτάσεως των διατάξεων του κεφαλαίου «περί αυξήσεως των αποδοχών των δημοσίων υπαλλήλων πολιτικών και στρατιωτικών» του Νόμ. 1041/1980 και επί του προσωπικού των οργανισμών τοπικής αυτοδιοικήσεως και θα ενεργηθή υπό του βαρυνομένου δια την καταβολήν της συντάξεως φορέως. Η αναπροσαρμογή της συντάξεως βάσει του άρθρ. 3 του παρόντος νόμου θα γίνη υπό του αυτού φορέως, βάσει φύλλου μεταβολής, υποκειμένου εις τα υπό του άρθρ. 2 του Α.Ν. 599/1968 «περί της διαδικασίας κανονισμού των συντάξεων του Δημοσίου» προβλεπόμενα ένδικα μέσα. 29.Β.α.168 Πολιτικές και Στρατιωτικές Συντάξεις 3.Το κατά το άρθρ. 4 επίδομα οικογενειακών βαρών παρέχεται και εις τους υπαχθέντας εις τας διατάξεις του Νόμ. 1154/1981 «περί κανονισμού της συντάξεως των πρό του Νόμ. 292/1976 εξελθόντων της υπηρεσίας αδιαβαθμίστων κοινοτικών γραμματέων «αδιαβαθμίστους κοινοτικούς γραμματείς. Παράβολα Άρθρ.7.-1.(Αντικαθίστανται τα άρθρ. 24 και 52 Π.Δ. 1041/1979, ΦΕΚ Α΄ 292, ανωτ. αριθ. 162). 2.Η περίπτ. στ΄ της παρ. 1 των άρθρ. 22 και 50 του Π.Δ. 1041/1979 καταργείται. Κύρωσις αποφάσεων Άρθρ.8.-Κυρούνται και έχουν ισχύν νόμου, αφ’ ης εξεδόθησαν:α)η υπ’ αριθ. Γ. 97/7/4.1.1980 απόφασις του Υπουργού Οικονομικών «περί αμέσου εκκαθαρίσεως και πληρωμής των νέων ποσών συντάξεων, επιδομάτων και βοηθημάτων από 1.1.80», δημοσιευθείσα εις το υπ’ αριθ. 26/12.1.80 ΦΕΚ (Τεύχος Β΄), β)η υπ’ αριθ. 7514/28.1.80 απόφασις των Υπουργών Εσωτερικών, Οικονομικών και Κοιν. Υπηρεσιών «περί εκκαθαρίσεως και πληρωμής από 1.1.1980 αυξημένων συντάξεων στους συνταξιούχους των ΟΤΑ», δημοσιευθείσα εις το υπ’ αριθ. 251/13.3.80 ΦΕΚ (τ.Β΄) (τόμ. 3 σελ. 194, 249), γ)η υπ’ αριθ. Γ. 9556/1391/Μ13/3-9 της 10.11.1980 απόφασις του Υπουργού Οικονομικών «περί αυξήσεως του κατωτάτου ορίου συντάξεως εις δρχ. 2.500 μηνιαίως και χορηγήσεως της πέραν του 11% αυξήσεως έτους 1980 στις πολεμικές συντάξεις» (ΦΕΚ 1170/18.11.1980 τ.Β΄) (ανωτ. αριθ. 164) και δ)η υπ’ αριθ. Γ. 1356/283/20.1.1981 απόφασις των Υπουργών Εσωτερικών, Οικονομικών και Κοιν. Υπηρεσιών «περί του τρόπου αναπροσαρμογής των συντάξεων τέως υπαλλήλων Κλάδων ΜΕ και ΣΕ κλπ.» (ΦΕΚ 132/10.3.1981 τ.Β΄) (ανωτ. αριθ. 166). 